På skredkartene er sonene beregnet ut fra en terrengmodell som viser hvor bratt det er. Dette er dermed en teoretisk beregning. Unøyaktigheter i høydedatasettene gjør at dette må betraktes som veiledende, da skraveringene på kartet ikke gir noen garanti for at det vil gå skred her, eller at det ikke kan gå skred andre steder. Det er derfor viktig at de som skal ferdes i fjellet gjør egne, kvalifiserte vurderinger, og at ruter planlegges ut fra dette. Det finnes flere muligheter for kurs i skredfarevurdering utenfor Forsvaret.